《送客香山寺》
宋代·吴镒

十里香山寺，三年到几回。
不嫌送客远，端是爱山来。
老木生僧住，閒云为我开。
归鞍意未足，城鼓莫相催。

作者简介：[约公元一一七四年前后在世]字仲权临川人，吴曾从弟。生卒年均不详，约宋孝宗淳熙初前后在世。隆兴（公元一一六四年左右）进士。知义章县及武冈军，均有惠政。累官司封郎中，极言罢归。镒著有云岩集。又工词，有敬斋词一卷，《文献通考》传于世。